Creative Commons

Creative Commons on yhdysvaltalainen vuonna 2001 perustettu voittoa tavoittelematon järjestö, joka pyrkii edistämään luovan työn tuotteiden levittämistä maksuttomien juridisten työkalujen avulla. Järjestö tarjoaa erilaisia lisenssejä, joilla voi määrätä, mitkä tekijänoikeuslain suomista yksinoikeuksista tekijä pitää itsellään ja mitkä jakaa muille. Creative Commonsin työkalujen avulla on myös mahdollista julkaista teoksia Internetissä niin, että ne on helppo löytää. Ensimmäiset lisenssit järjestö julkaisi joulukuussa 2002.https://web.archive.org/web/20091103232523/http://creativecommons.org/about/history Vuonna 2008 internetissä oli arviolta yli 130 miljoonaa CC-lisensoitua teosta.Toikkanen & Oksanen, s. 108 Lokakuussa 2011 jo pelkästään kuvapalvelu Flickrissä oli 200 miljoonaa CC-lisensoitua kuvaa. Suomessa Creative Commons -lisenssit ovat olleet julkishallinnon standardilisenssejä vuodesta 2014. Vuonna 2019 Creative Commons Nimeä 4.0 valittiin Euroopan komission aineistojen standardilisenssiksi. == Järjestön historia == Creative Commons Inc perustettiin vuonna 2001. Creative Commons -lisenssien ensimmäinen versio 1.0 on suomennettu vuonna 2004. Suomessa sivuista ja lisensseistä vastasivat tuolloin Taideteollinen korkeakoulu sekä Tietotekniikan tutkimuslaitos HIIT. Seuraavia versioita 2.0 ja 3.0 ei suomennettu. Version 4.0 kansainvälinen kehitystyö alkoi vuonna 2012 ja siinä yhtenä pyrkimyksenä oli huomioida eurooppalainen tietokantojen lähioikeussuoja. Vuonna 2012 Creative Commonsin Suomen toiminnan vastuu siirtyi Aalto-yliopistolle. Suomen toiminnoista vastaavat tutkijat Tarmo Toikkanen (Medialaboratorio) ja Sanna Marttila (Medialaboratorio) sekä tekijänoikeusasiamies Maria Rehbinder (Taideyliopistojen tekijänoikeuspalvelut). Versio 4.0 suomennettiin vuonna 2014 ja CC0 vuonna 2015. Creative Commons -verkoston toimintaa järjesteltiin uudelleen, jonka johdosta Suomeenkin perustettiin paikallisosasto 2018 lopussa. Se toimii Open Knowledge Finlandin alaisuudessa. == Creative Commons -lisenssit == Creative Commons -lisenssijärjestelmä koostuu neljästä eri ehdosta, joista johdetaan kuusi erilaista päälisenssiä. CC-lisenssien lähtökohtana on, että kaikilla on oikeus tehdä teoksesta kopioita, esittää ja näyttää teos julkisesti, levittää ja välittää teosta eteenpäin sekä tehdä siitä johdannaisteoksia. Näitä perusoikeuksia voidaan rajoittaa käyttämällä erilaisia ehtoja.Toikkanen & Oksanen, s. 107-110 CC-lisenssien kuusi ehtoa ovat: Nimeä (BY) Teosta saa kopioida, levittää, näyttää ja esittää julkisesti ja siitä saa luoda johdannaisteoksia, kunhan tekijän tai oikeudenomistajan nimi mainitaan asianmukaisesti. EiKaupallinen (NC) Teosta saa kopioida, levittää, näyttää ja esittää julkisesti ja siitä saa luoda johdannaisteoksia vain, kun niitä ei käytetä kaupallisiin tarkoituksiin. EiMuutoksia (ND) Teosta saa kopioida, levittää, näyttää ja esittää julkisesti, mutta siitä ei saa luoda johdannaisteoksia. JaaSamoin (SA) Johdannaisteoksia saa levittää vain samalla lisenssillä kuin alkuperäistä teosta. Nolla (0) Tekijä luopuu kaikista oikeuksistaan teokseen siinä määrin kuin se on lainsäädännön puitteissa mahdollista. Suomessa tekijä ei voi luopua moraalisista oikeuksistaan, joten tekijän nimi tulee aina mainita.Toikkanen & Oksanen, s. 114 Public Domain (PD) Tekijä ei voi itse (Yhdysvaltoja lukuun ottamatta) luopua mistään, mutta tällä voidaan merkata Public domainiksi teoksen, jonka tekijänoikeudet ovat rauenneet kaikkialla maailmassa. === Yhdistelmät === Päälisenssit kirjoitetaan siten, että ensimmäisenä on kirjainyhdistelmä CC. Tätä seuraa välilyönti ja väliviivoilla eroteltu luettelo lisenssiehtojen lyhenteistä. Ehdoista ensimmäinen on aina BY, jonka jälkeen tulee mahdollinen NC ja jota seuraa mahdollinen kolmas ehto.Toikkanen & Oksanen, s. 110-113 Ehtoja yhdistelemällä saadut päälisenssit ovat: * Nimeä (CC BY) * Nimeä-JaaSamoin (CC BY-SA) * Nimeä-EiMuutoksia (CC BY-ND) * Nimeä-EiKaupallinen (CC BY-NC) * Nimeä- EiKaupallinen-JaaSamoin (CC BY-NC-SA) * Nimeä-EiKaupallinen-EiMuutoksia (CC BY-NC-ND) * Nolla (CC 0) * Public Domain (CC PD) == Katso myös == * Creative Commons -lisenssi * Copyleft == Lähteet == * === Viitteet === == Aiheesta muualla == * Creative Commonsin kansainvälinen sivusto * Creative Commons suomenkielienen sivusto * Tietoa CC-lisensseistä suomeksi * Usein kysyttyjä kysymyksiä lisensseistä Luokka:Tekijänoikeus Luokka:Avoin sisältö Luokka:Seulonnan keskeiset artikkelit